ΓΡΑΠΤΗ ΕΡΩΤΗΣΗ E-0875/00

υποβολή: Lucio Manisco (GUE/NGL) προς την Επιτροπή

(22 Μαρτίου 2000)

Θέμα: Εμπάργκο κατά του Ιράκ και τιμή του πετρελαίου

Κατά τους τελευταίους 12 μήνες η τιμή των διυλισμένων πετρελαϊκών προϊόντων στην Ευρώπη έχειποστεί σημαντική αύξηση (στην Ιταλία ύψους 21.1 %), τις τελευταίες ημέρες δε στο Χρηματιστήριο της Νέας Υόρκης το βαρέλι του αργού πετρελαίου ξεπέρασε την τιμή των 32 δολαρίων" η ανησυχητική αυτή ανατίμηση των καυσίμων και των παραγώγων τους οφείλεται αποκλειστικά στις μειώσεις εισροών στην αγορά του προϊόντος, στις οποίες προβαίνουν οι χώρες μέλη του ΟΠΕΚ.

Συγχρόνως παρακολουθούμε την επιθανάτια αγωνία του Ιράκ, λόγω του εμπάργκο που εξακολουθεί να πλήττει τα ασθενέστερα στρώματα του πληθυσμού (η Παγκόσμια Οργάνωση Υγείας ανακοίνωνε ήδη από το 1996 ότι οι κυρώσεις είχαν προκαλέσει άμεσα το θάνατο περισσότερων από ένα εκατομμύριο ατόμων, μεταξύ των οποίων μισό εκατομμύριο παιδιά).

Δεν θεωρεί η Επιτροπή ότι ένα εμπάργκο που πλήττει αποκλειστικά τα ασθενέστερα στρώματα του πληθυσμού θίγει τα πλέον στοιχειώδη δικαιώματα του ανθρώπου;

Δεν θεωρεί η Επιτροπή ότι είναι απαραίτητη μια παρέμβασή της στα Ηνωμένα Έθνη, ώστε να επανεξεταστεί επειγόντως η αναγκαιότητα του εμπάργκο εις βάρος του Ιράκ;

Δεν θεωρεί η Επιτροπή ότι η εκ νέου διάθεση στο εμπόριο αργού πετρελαίου εκ μέρους του Ιράκ ενδέχεται να μετριάσει την αδιαλλαξία των θέσεων του ΟΠΕΚ;

Απάντηση του κ. Patten Εξ ονόματος της Επιτροπής

(10 Μαΐου 2000)

Ως ο κυριότερος χορηγός ανθρωπιστικής βοήθειας, η Κοινότητα παρέσχε 250 εκατ. ευρώ κατά το διάστημα 1991-1999 για να αμβλύνει τις επιπτώσεις που ενέχει για τους ιρακινούς πολίτες το καθεστώς κυρώσεων που έχει επιβληθεί στη χώρα τους από το 1990. Διάφορα κράτη μέλη έχουν επίσης συνεισφέρει σημαντική βοήθεια σε διμερή πλαίσια.

Με τη θέσπιση του προγράμματος πετρέλαιο έναντι τροφίμων το 1997, αναμενόταν ότι θα καλυφθούν οι ανθρωπιστικές ανάγκες χωρίς προσφυγή σε εξωτερική βοήθεια. Ωστόσο, κυρίως λόγω της έλλειψης συνεργασίας από τις ιρακινές αρχές, η θέση σε εφαρμογή του προγράμματος αυτού ήταν βραδεία. Το εν λόγω πρόγραμμα δεν μπορεί να αντισταθμίσει τη διάβρωση των βασικώνποδομών της χώρας και την επακόλουθη επιδείνωση της οικονομικής και ανθρωπιστικής κατάστασης, η οποία πλήττει ειδικότερα τα ασθενέστερα στρώματα του πληθυσμού. Μέχρι στιγμής, μόνο το ένα τέταρτο των κεφαλαίων του εν λόγω προγράμματος έχουν πράγματι χορηγηθεί για την ανθρωπιστική βοήθεια που φθάνει στους τελικούς δικαιούχους.

Η ανθρωπιστική βοήθεια, η οποία έχει παρασχεθεί είτε από τους χορηγούς βοήθειας είτε μέσω του προγράμματος πετρέλαιο έναντι τροφίμων μπορεί, στην καλύτερη περίπτωση, να αντισταθμίσει μόνο για μικρό χρονικό διάστημα ορισμένες από τις χειρότερες επιπτώσεις της κατάρρευσης της ιρακινής οικονομίας, ιδίως της παραγωγής και του εφοδιασμού ειδών διατροφής. Η οικονομική ανάκαμψη και η μακροχρόνια ανοικοδόμηση μπορούν να επέλθουν μόνο μετά την άρση του εμπάργκο, πράγμα που συνεπάγεται την πλήρη και εποικοδομητική συνεργασία των ιρακινών αρχών με τα Ηνωμένα Έθνη(ΟΗΕ).

Με το ψήφισμα αριθ. 1284 του Συμβουλίου Ασφαλείας του ΟΗΕ, τα κράτη μέλη του ΟΗΕ πρότειναν την άρση των κυρώσεων, με την επιφύλαξη επανεγκατάστασης μηχανισμού παρακολούθησης και ελέγχου. Μέχρι στιγμής, το Ιράκ δεν έχει αποδεχθεί το ψήφισμα, αλλά ούτε και το έχει απορρίψει επίσημα. Η Επιτροπήποστηρίζει πλήρως τις προσπάθειες που ενδέχεται να καταβάλει η ιρακινή κυβέρνηση στο πλαίσιο διαλόγου για την εφαρμογή του ψηφίσματος και την επακόλουθη άρση των κυρώσεων.

Λόγω τωνψηλών τιμών του πετρελαίου κατά το περασμένο έτος αυξήθηκαν τα έσοδα στο πλαίσιο του προγράμματος πετρέλαιο έναντι τροφίμων. Κατά συνέπεια, τα πετρελαϊκά έσοδα του Ιράκ θα μπορούσαν ναπερβούν το όριο που έχει καθορίσει ο ΟΗΕ για τη ρύθμιση πετρέλαιο έναντι τροφίμων. Αν οι κυρώσεις και, κατά συνέπεια, το ανώτατο όριο, καταργηθούν, το επίπεδο της ιρακινής παραγωγής πετρελαίου θα καθοριστεί από την ικανότητα της ιρακινήςποδομής παραγωγής πετρελαίου. Η εν λόγωποδομή βρίσκεται σε οικτρή κατάσταση επειδή έχει παραμεληθεί η συντήρησή της επί πολλά έτη, και θα περιορίσει κάθε σημαντική αύξηση της παραγωγής βραχυπρόθεσμα, δεδομένου ότι τα έργα αποκατάστασης θα απαιτήσουν πολλά έτη.